Държавен вестник, бр. 58, 2019 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  58
В решението си първоинстанционният съд 
е приел, че оспорването е допустимо. За да 
отмени оспорените пред него разпоредби от 
наредбата, съдът е счел, че при издаването 
на оспорените текстове от наредбата, приети 
с ПМС № 348 от 3.11.2014 г. (ДВ, бр. 92 от 
2014 г., в сила от 7.11.2014 г.) и ПМС № 323 от 
20.11.2015 г. (ДВ, бр. 92 от 2015 г.), са допус-
нати съществени нарушения на процедурните 
правила – мотивите, съответно докладът към 
проекта за нормативен акт не съдържа причи-
ните, които налагат приемането, целите, които 
се поставят, финансовите и други средства, 
необходими за прилагането на новата уредба, 
очакваните резултати от прилагането, вкл. 
финансовите, ако има такива, и анализ за 
съответствие с правото на ЕС.
При проверка на обжалваното решение по 
реда на чл. 218 АПК касационният съд съо-
бразява, че след постановяването му, но преди 
влизането му в сила предвид образуваното 
касационно производство по обжалването 
му с § 1 от ПМС № 56 от 28.03.2019 г. (ДВ, 
бр. 26 от 2019 г., в сила от 1.04.2019 г.) се 
правят изменения, допълнения и отмяна на 
разпоредби на наредбата, както и се създават 
нови текстове в наредбата. Тези промени 
в действащия подзаконов нормативен акт 
стават неразделна част от него с влизането 
в сила на ПМС № 56 от 2019 г. за изменение 
и допълнение на нормативни актове на Ми-
нистерския съвет. С обжалваното решение 
на тричленния състав на ВАС са отменени 
разпоредби от наредбата, които предвид 
настъпилото впоследствие изменение са с 
променено съдържание спрямо съдържанието 
им при оспорването им и при постановяване 
на обжалвания съдебен акт.  С оглед устано-
веното в разпоредбата на чл. 195, ал. 1 АПК 
действие на отмяната на подзаконов норма-
тивен акт решението на тричленния състав 
на ВАС, с което са отменени разпоредби от 
наредбата, които вече са с променено съдър-
жание, се явява недопустимо. Предметът на 
оспорване е различен касателно отменените 
и изменени разпоредби на наредбата. Прав-
ните последици от настъпилото изменение 
са равнозначни на последиците на оттегляне 
на акта или на постигнато споразумение, 
т.е. макар и да е настъпило след датата на 
приключване на устните състезания в първа 
инстанция, постановеното решение се явя-
ва недопустимо поради липса на предмет 
в частта, в която е отменен подзаконовият 
нормативен акт, в предходната си редакция, 
съдържащ вече отменени или изменени раз-
поредби. Отпаднал е и правният интерес на 
жалбоподателя. Изменените текстове не са 
идентични с предходните, имат ново съдър-
жание, различаващо се от това, което е при 
завеждане на жалбите, поради което също 
се приема, че е налице различен предмет на 
оспорване, липсва надлежно заявено искане 
за отмяна на изменените разпоредби, съот-
ветно и правен интерес за оспорването им 
във видоизменения им вид и съдържание. 
Ето защо досежно тези отменени и изменени 
разпоредби с ПМС № 56 от 28.03.2019 г. (ДВ, 
бр. 26 от 2019 г.) – чл. 14, ал. 4, чл. 23, ал. 3, 
чл. 34, чл. 43, ал. 1, изр. 3, чл. 43, ал. 2, изр. 
3, чл. 43, ал. 3, изр. 3, чл. 43, ал. 4, изр. 3 и 
чл. 57б, ал. 2 – обжалваното решение като 
недопустимо следва да се отмени и вместо 
него се постанови друго, с което да се прекра-
ти производството по делото в същата част.
Оспореното решение в останалата му 
част – относно чл. 14, ал. 5, 6 и 7 от наред-
бата, създадени с § 5, т. 3 от ПМС № 348 от 
3 ноември 2014 г. за изменение и допълнение 
на Наредбата за условията, правилата и реда 
за регулиране и регистриране на цените на 
лекарствените продукти, приета с ПМС № 97 
от 19.04.2013 г. (обн., ДВ, бр. 40 от 2013 г.; 
изм., бр. 66 от 2014 г.), и чл. 23, ал. 4, 5 и 6 
от наредбата, създадени с § 8, т. 3 от ПМС 
№ 348 от 3 ноември 2014 г. за изменение на 
Наредбата за условията, правилата и реда за 
регулиране и регистриране на цените на ле-
карствените продукти, приета с ПМС № 97 от 
19.04.2013 г. (обн., ДВ, бр. 40 от 2013 г.; изм., 
бр. 66 от 2014 г.), обн., ДВ, бр. 92 от 2014 г., в 
сила от 7.11.2014 г.), е допустимо.
За да отмени наредбата досежно тези є 
разпоредби, първоинстанционният съд е приел, 
че при издаването є са допуснати съществени 
нарушения на административнопроизводстве-
ните правила – не са спазени императивните 
процедурни изисквания на чл. 26 и 28 ЗНА, 
приложимата редакция – ДВ, бр. 46 от 2007 г. 
Прието е, че липсват мотиви по смисъла 
на чл. 28, ал. 2 ЗНА – относно причините 
за приемането на акта, поставените цели, 
необходимите финансови и други средства, 
очакваните резултати и анализ за съответствие 
с правото на ЕС.
Касационният съд намира решението в 
тази му част за правилно. Съдът правилно е 
издирил нормите, които уреждат релевант-
ните за спора обстоятелства по издаване на 
наредбата.
Проектът за ПМС № 348 от 3.11.2014 г. за 
изменение и допълнение на Наредбата на 
условията, правилата и реда за регулиране 
и регистриране на цените на лекарствените 
продукти, относим създаването на чл. 14, ал. 5, 
6 и 7 и чл. 23, ал. 4, 5 и 6 от наредбата, заедно 
с доклада на д-р Мирослав Ненков – минис-
тър на здравеопазването, е публикуван на 
интернет страницата на Министерството на 
здравеопазването на 9.10.2014 г. Същият е 
внесен в Министерския съвет на 28.10.2014 г. 
с писмо вх. № 104-11-70 на главния секретар 
на Министерството на здравеопазването.